##       Mjeshtëria e Propagandës të Nëntokës Shtetërore Britanike dhe Rrjeti Global i Medias

#### Inxhiniria Sociale

Strukturat e thella nëntokësore, në përpjekjen e tyre për të shfrytëzuar shtetet dhe masat, formojnë opinione publike të cilat ndikojnë në të gjithë botën, duke i konsideruar luftërat, fushatat ushtarake, trazirat civile dhe ndërhyrjet politike si metoda të domosdoshme. Sidoqoftë, ata besojnë se që këto metoda të jenë me të vërtetë efektive dhe të kenë rezultate të qëndrueshme, duhet të shoqërohen me përgatitjen psikologjike të shoqërive përkatëse. Për ta, formimi dhe fitimi i opinionit publik është thelbësor për arritjen e qëllimeve imperialiste. Përpjekjet e inxhinierisë sociale, të cilat përbëhen nga metoda propagandistike dhe operacione përceptuese, konsiderohen jetike për këtë ndërmarrje. Inxhinieri sociale është një përpjekje gjithëpërfshirëse e krijuar për të ndikuar në mendimet dhe sjelljet e masave me qëllim për të manipuluar dhe kontrolluar emocionet, dëshirat, ambiciet, reagimet dhe inatet e masave. Operacionet e perceptimit të përdorura për këtë qëllim i shërbejnë qëllimit të vendosjes së fuqisë globale dhe sundimit imperialist, heqjes së pengesave në rrugën e tyre dhe indoktrinimit të shoqërive në pranimin e ideve, nocioneve, rregullave dhe parimeve të paracaktuara. Paraqitja e miqëve si armiq, ose anasjelltas, ose paraqitja e pushtimit apo manipulimit të një vendi apo edhe një sulmi kundër atij vendit si 'dorë ndimëse' janë shembujt më të zakonshëm të këtyre përpjekjeve. Në botën e propagandës së zezë, mashtrimet, gënjeshtrat, shpifjet dhe komplotet konsiderohen të gjitha metodat legjitime. Propaganduesit e zinjë shtrembërojnë të vërtetat, prodhojnë prova të rreme dhe fillojnë fushata shpifjeje dhe dezinformimi kundër armiqve të pretenduar në një përpjekje për të dobësuar dhe ndërtuar opinionin publik kundër individëve, shoqërive, administratave ose vendeve. Përhapja e lajmeve të rreme, shpifjet dhe thashethemet janë metoda të zakonshme që ata përdorin për të krijuar një atmosferë dyshimi dhe mosbesimi. Për shembull, duke përdorur metoda të tilla propagandistike, forcat pushtuese dhe fuqitë imperialiste mund të paraqiten si miq të besueshëm, shpëtimtarë dhe përfaqësues të paqes dhe demokracisë. Shoqëritë e vëna nën ndikimin e operacioneve të tilla të perceptimit, nxiten të mbështesin, pëlqejnë, të besojnë dhe të bashkohen me fuqitë e thella që qëndrojnë prapa propagandës. Në të njëjtën kohë, strukturat e thella nëntokësore kërkojnë ndihmën e individëve të caktuar me karakter hipokrit dhe të vrullshëm, të cilët kanë sy për spiunim. Të marrë nën krahët e strukturave të thella, këta servilë tradhtarë do të promovohen si njerëz të besueshëm dhe do të kompensohen financiarisht duke ju premtuar siguri, fuqi dhe prestigj. Në ndërkohë, njerëz të guximshëm, besnikë dhe patriotë që veprojnë kundër dëshirave të sturkturave të thella nëntokësore i nënshtrohen fushatave të shpifjes, dhe nganjëherë do të përshkruhen si rebelë ose armiq të demokracisë. Kjo është një mënyrë se si këto institucione të fshehta përdorin metoda të zeza propagande për të minuar njerëz kaq të guximshëm në sytë e publikut. Për më tepër, këto struktura do të kërkojnë të justifikojnë përndjekjen, trajtimin e padrejtë, torturën dhe madje edhe vrasjen e këtyre njerëzve të guximshëm, me shpresën për t'i penguar ata që të rezistojnë ndaj fuqive perandorake.